Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 185/15/3309	Trenčín, 6.7.2015
EEČ : 2-28-60-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 89,04 € 
b.	Peňažná suma určená na všeobecne prospešné účely: 60,00 € 
c.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-248/DC-TN-2015.
obvinení XXXXX a XXXXX po vzájomnej dohode dňa 28.02.2015 v čase o 02.30 hod. údermi nohou rozbili dvojdielne vstupné dvere na budove zv. ,,Pentagon“, nachádzajúcej sa v areáli bývalého podniku ZŤS XXXXX, ul. Továrenská č. 924/1, následne cez vzniknutý otvor vnikli do budovy, z ktorej odcudzili na V. poschodí budovy 2 ks plastových tabuliek s nápismi únikový východ a hasiaci prístroj, a to tak, že jednu tabuľku zo steny vytrhli a druhú odlepili, kde na ceste k vstupným dverám ich na medzipodlaží I. a II. poschodia prichytil člen SBS, WATCH, s.r.o. XXXXX, ktorý zabezpečuje ochranu objektu, čím majiteľovi objektu budovy zv. ,,Pentagon“, nachádzajúcej sa v areáli bývalého podniku ZŤS XXXXX, XXXXX, IČO XXXXX, spôsobili na poškodenej sklenej výplni vstupných dverí objektu škodu vo výške 89,04 Eur.  

Odôvodnenie: 
Uznesením povereného príslušníka Obvodného oddelenia Policajného zboru, XXXXX sp. zn. ORP-248/DC-TN-2015 zo dňa 28.02.2015, bolo podľa § 206 odsek l Trestného poriadku vznesené obvinenie XXXXX a XXXXX pre prečin krádeže podľa § 212 odsek 2 písmeno a) Trestného zákona, v štádiu pokusu podľa § 14 odsek 1 Trestného zákona, vykonaného formou spolupáchateľstva podľa § 20 Trestného zákona, na tom skutkovom základe, že obvinení XXXXX a XXXXX po vzájomnej dohode dňa 28.02.2015 v čase o 02.30 hod. údermi nohou rozbili dvojdielne vstupné dvere na budove zv. ,,Pentagon“, nachádzajúcej sa v areáli bývalého podniku ZŤS XXXXX, ul. Továrenská č. 924/1, následne cez vzniknutý otvor vnikli do budovy, z ktorej odcudzili na V. poschodí budovy 2 ks plastových tabuliek s nápismi únikový východ a hasiaci prístroj, a to tak, že jednu tabuľku zo steny vytrhli a druhú odlepili, kde na ceste k vstupným dverám ich na medzipodlaží I. a II. poschodia prichytil člen SBS, WATCH, s.r.o. XXXXX, ktorý zabezpečuje ochranu objektu, čím majiteľovi objektu budovy zv. ,,Pentagon“, nachádzajúcej sa v areáli bývalého podniku ZŤS XXXXX, XXXXX, IČO XXXXX, spôsobili na poškodenej sklenej výplni vstupných dverí objektu škodu vo výške 89,04 Eur.  

Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 odsek 1 Trestného poriadku.

Obvinení XXXXX a XXXXX a poškodený s uzatvorením zmieru počas prípravného konania vyslovili súhlas. Obvinení slobodne, vážne vyhlásili, že spáchali skutok, pre ktorý sú trestne stíhaní, poškodenému spoločnosti DMD a.s. nahradili škodu spôsobenú trestným činom, ktorú poškodený požadoval v sume 89,04 Eur. Súčasne obvinení navrhli zloženie peňažnej sumy na všeobecne prospešné účely každý po 30,- Eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvinenými zložená na účet Krajskej prokuratúry v Trenčíne.

Obvinení doposiaľ neboli súdne trestaný ani priestupkovo riešený za priestupok proti majetku. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinených a ich osobné a majetkové pomery, som dospel k záveru, že takýto spôsob rozhodnutia je dostačujúci.

Vzhľadom na splnenie podmienok pre schválenie zmieru a zastavenie trestného činu rozhodol som tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor